OpenLLM-France/wikimedia huggingface dataset:
# Imanol Etxabe

Imanol Etxabe Bilbao, (Gernika, 1984ko abenduaren 9a - ) euskal herritar futbolaria da. Erdiko aurrelaria, bere urte gehienak Gernikan eman ditu.

## Estatistikak

2021eko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Intertoto | Intertoto | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Gernika | 3. | 2003/04 | - | - | - | - | - | - | - | - | - | - | - | - |
| Gernika | 3. | 2004/05 | - | - | - | - | - | - | - | - | - | - | - | - |
| Gernika | 3. | 2005/06 | - | - | - | - | - | - | - | - | - | - | - | - |
| Gernika | 3. | 2006/07 | - | - | - | - | - | - | - | - | - | - | - | - |
| Gernika | 3. | 2007/08 | 35 | 13 | - | - | - | - | - | - | - | - | 35 | 13 |
| Gernika | Denera | Denera | 35 | 13 | - | - | - | - | - | - | - | - | 35 | 13 |
| Sestao River | 2.B | 2008/09 | 30 | 8 | - | - | - | - | - | - | - | - | 30 | 8 |
| Sestao River | 2.B | 2009/10 | 33 | 6 | - | - | - | - | - | - | - | - | 33 | 6 |
| Sestao River | Denera | Denera | 63 | 14 | - | - | - | - | - | - | - | - | 63 | 14 |
| Portugalete | 3. | 2010/11 | 28 | 9 | 4 | 0 | - | - | - | - | - | - | 32 | 9 |
| Portugalete | Denera | Denera | 28 | 9 | 4 | 0 | - | - | - | - | - | - | 32 | 9 |
| Laudio | 3. | 2010/11 | 5 | 1 | - | - | - | - | - | - | - | - | 5 | 1 |
| Laudio | Denera | Denera | 5 | 1 | - | - | - | - | - | - | - | - | 5 | 1 |
| Barakaldo | 3. | 2011/12 | 22 | 11 | - | - | - | - | - | - | - | - | 22 | 11 |
| Barakaldo | Denera | Denera | 22 | 11 | - | - | - | - | - | - | - | - | 22 | 11 |
| Leioa | 3. | 2012/13 | 23 | 6 | - | - | - | - | - | - | - | - | 23 | 6 |
| Leioa | 3. | 2013/14 | 27 | 6 | - | - | - | - | - | - | - | - | 27 | 6 |
| Leioa | Denera | Denera | 50 | 12 | - | - | - | - | - | - | - | - | 50 | 12 |
| Gernika | 3. | 2014/15 | 33 | 17 | - | - | - | - | - | - | - | - | 33 | 17 |
| Gernika | 2.B | 2015/16 | 26 | 4 | - | - | - | - | - | - | - | - | 26 | 4 |
| Gernika | 2.B | 2016/17 | 28 | 5 | - | - | - | - | - | - | - | - | 28 | 5 |
| Gernika | 2.B | 2017/18 | 24 | 2 | - | - | - | - | - | - | - | - | 24 | 2 |
| Gernika | 2.B | 2018/19 | 17 | 3 | 2 | 0 | - | - | - | - | - | - | 19 | 3 |
| Gernika | 3. | 2019/20 | 24 | 10 | - | - | - | - | - | - | - | - | 24 | 10 |
| Gernika | 3. | 2020/21 | 23 | 11 | - | - | - | - | - | - | - | - | 23 | 11 |
| Gernika | Denera | Denera | 158 | 49 | 2 | 0 | - | - | - | - | - | - | 160 | 49 |
| Ibilbide osoan | Ibilbide osoan | Ibilbide osoan | 363 | 109 | 6 | 0 | - | - | - | - | - | - | 369 | 109 |

## Kanpo estekak

* Fitxa - www.athletic-club.eus
* Datuak: Q23907871
# Imanol Epelde

Imanol Epelde Pagola (Zarautz, Gipuzkoa, 1977ko otsailaren 21a - ) irakaslea, idazlea, blogari, musikagile eta youtuberra da. Zarautzen bertan bizi izan da beti. Ama usurbildarra eta aita zarauztarra, lau senidetik zaharrena da bera.
Irakasle lanetan ibili da urtetan Antoniano Ikastetxean DBHko ikasleei Hizkuntza eta Literatura erakusten eta aldi berean ikastetxeko Hizkuntza Normalkuntza Arduradun lanetan.
Imanol 27zapata ezizenarekin da ezaguna sarean, izen bereko bloga baitauka. Bertsotan ibilia da, antzerkia du gustuko, eta musika grabazioak eta emanaldiak egin ditu. Etxepare Rap proiektuan buru-belarri murgilduta ibili da denbora batean. SKT Sekuentzia taldeko ahotsa da, talde hori 2002an sortu zenetik.
Ahotsak proiektuaren baitan egindako grabaketatetan hizkuntza eta hezkuntza kontuez, koadrilaz, DBHko nerabeez, bere proiektuez eta kontu horien guztien artean sortu ziren beste hainbat gairi buruz hitz egiten du

## Liburuak

* 50 urte mila pauso - Pagoeta mendizale elkartea. 2009.
* Komuneko paperean 2009, Egaroa

## Erreferentziak

* ↑ Imanol Epelde Pagola. (2012-05-11). Irakasle baten bi minutuko manifestua. (Noiz kontsultatua: 2018-10-27).
* ↑ «Pobriaren suertia - Bilintx» sustatu.eus (Noiz kontsultatua: 2018-10-27).
* ↑ «Epelde Pagola, Imanol - Ahotsak.eus» ahotsak.eus (Noiz kontsultatua: 2023-05-17).

## Kanpo estekak

* Ahotsak.com Elkarrizketak: Imanol Epelde.
* Imanol Epelderen bloga: 27zapata.
* Imanol Epelderen proiektu bat: Etxepare Rap.
* Imanol Epelderen grabazio batzuk.
* Youtubeko kanala: 27zapata.
* Datuak: Q57655768
# Imanol Galarraga

Imanol Galarraga Garmendia (Tolosa, 1968ko abenduaren 24a) gipuzkoar txirrindulari ohia da.

## Palmaresa

1991
* Sollube Zirkuitua
* 3. Bidasoko Itzulian
1992
* 3. Santikutz Klasikan
1993
* Leintz Bailarari Itzulia
* San Pedro Saria

## Taldeak

* Construcciones ACR-MRA - (1993-1994)

## Kanpo estekak

* Datuak: Q123344125
# Imanol Gartziandia

Imanol Gartziandia Alustiza (Urretxu, 1995eko apirilaren 30a) gipuzkoar eskubaloi jokalaria da, eskuin hegaleko moduan aritzen dena.
Urolan hasi eta 2015ean ASOBAL Ligan Club Balonmano Ciudad de Logroñon deubutatu zuen.

## Ibilbidea

* Urola Kirol Elkartea
* Sanlo EKT ( -2015)
* Club Balonmano Ciudad de Logroño (2015- )

## Kanpo estekak

* Datuak: Q42573040
# John MacBride

John MacBride (Westport, Mayo konderria, 1868ko maiatzaren 7a - Kilmainham Gaol, Dublin, 1916ko maiatzaren 5a) irlandar errepublikar bat izan zen.
Irlandar Anaitasun Errepublikarra errepublikar erakundeko kidea izan zen.
1916ko Irlandako Pazko Matxinadako buruzagietako bat izan zenez, britainiar soldaduek atxilotu eta 1916ko maiatzaren 5ean Dublingo Kilmainham Gaol espetxean fusilatu zuten.

## Kanpo estekak

* Datuak: Q3048468
* Multimedia: John MacBride / Q3048468
# John Mandeville

Sir John Mandeville The Travels of Sir John Mandeville edo Sir John Mandevilleren bidaiak izeneko bidaia-liburuaren ustezko egilea da. Liburua 1371 eta 1386 artean zabaldu zen eta kontserbatzen den alerik zaharrena frantsesez idatzita dago. Liburuak ospe handia hartu zuen eta hizkuntza askotara itzuli zen. Kontatzen dituen bidaia fantastikoak gorabehera, erreferentziazko liburu bihurtu zen eta Kristobal Kolonengan eragina izan zuen.
Ez dakigu nor den egilea. Jan de Langhe flandriarra izan zitekeen, latinez idazten zuena. Liburuaren arabera, John Mandevillek 1322an zeharkatu zuen itsasoa. Turkia, Tartaria, Persia, Siria, Arabia, Egipto, Libia, Etiopia, Kaldea, Amazonia, India eta Indiaren inguruko herrialde asko zeharkatu zituen.
* Datuak: Q24766
* Multimedia: Jehan de Mandeville / Q24766
# John Lyng

John Daniel Lyng (Trondheim, 1905eko abuztuaren 22a - Bærum, 1978ko urtarrilaren 18a) norvegiar politikaria izan zen. Norvegiako lehen ministroa izan zen 1963an.
Danimarkan eta Alemanian ikasi zuen eta abokatu gisa lan egin zuen. Bigarren Mundu Gerran Alemaniaren okupazioaren aurkako Norvegiako Erresistentziako kide izan zen.
Hasieran Alderdi Liberaleko kide izan zen eta 1938an Alderdi Kontserbadorera aldatu zen. 1945ean aukeratu zuten lehen aldiz Legebiltzarreko kide. 1963ko abuztuan koalizio gobernu bateko lehen ministro izatea lortu zuen. Alderdi Sozialistak gidatu gabeko lehen gobernua izan zen 28 urtean. Hilabete geroago sozialistek gobernua berreskuratu zuten. Gerora, Kanpo Arazoetako ministro izan zen Per Bortenen gobernuan, 1965 eta 1970 artean.

## Kanpo estekak

* Datuak: Q337301
* Multimedia: John Lyng / Q337301
# John-Antoine Nau

John-Antoine Nau, (benetako izena Eugène-Léon-Édouard-Joseph Torquet) (San Francisco, Ameriketako Estatu Batuak, 1860ko azaroaren 19 – Tréboul, Finistère, 1918ko martxoaren 17a) frantziar jatorria eta frantsesez idazten zuen estatubatuar idazlea izan zen. Sinbolismoaren jarraitzailea izan zen. 1903an, Force ennemie eleberriaz, Goncourt Saria jaso zuen lehen idazlea izan zen. Saria garai hartan ez zuen egungo garrantzia eta Nau ahaztua izan zen.

## Obra
### Poesia

* Au seuil de l'espoir (1897)
* Le Jardin des jacinthes. Fleur de mirage. Poèmes (1901)
* Hiers bleus (1903)
* Vers la fée Viviane. Errances. Côte d'émeraude (1905)
* En suivant les goélands (1914)
* Poèmes triviaux et mystiques (1924)
* Poésies antillaises. Illustrées par Henri Matisse (Fernand Mourlot 1972)

### Eleberriak eta narrazioak

* Force ennemie (1903). Berrargitalpena: M. Milo, Paris, 2000, 2010.
* Le Prêteur d'amour (1905)
* La Gennia, roman spirite hétérodoxe (1906). Berrargitapena: Austral, Paris, 1996.
* Cristóbal le poète (1912)
* Thérèse Donati, mœurs corses (1921). Berrargitapena: La Marge, Ajaccio, 2003.
* Les Galanteries d'Anthime Budin (1923)
* Pilotins (1923)
* Les Trois amours de Benigno Reyes (1923). Berrargitapena: Encre bleue, Villegly, 2002.
* Archipel caraïbe (1929)

### Korrespondentzia

* Lettres exotiques (1933)
* Lettres de Corse et de Bretagne (1949)

#### Traduction

* Fedor Dostoievski : Journal d'un écrivain, 1873, 1876 et 1877, traduit du russe par J.-W. Bienstock et John-Antoine Nau (1904)

## Kanpo loturak

* John Antoine Nauri buruzko informazioa.
* Datuak: Q2503071
* Multimedia: John-Antoine Nau / Q2503071
# John A. Costello

John Aloysius Costello (irlanderaz Seán Alabhaois Mac Coisdealbha; 1891ko ekainaren 20a – 1976ko urtarrilaren 5a), Fine Gael alderdiko irlandar abokatu eta politikaria izan zen. 1922an independentzia lortu ostean Irlandako Estatu Askearen gobernuko aurreneko lege aholkularietako bat izan zen. 1926tik 1932ra Irlandako Prokuradore Nagusia izan zen eta amaitzeko bi agintaldietan zehar 1948tik 1951ra eta 1954tik 1957ra Taoiseacha (gobernuko burua) izan zen.
Gobernuko buruen denbora-lerroa:
* Datuak: Q381690
* Multimedia: John A. Costello / Q381690
# Johañe Epherre

    Artikulu hau euskaltzale altzaiarrari buruzkoa da; beste esanahietarako, ikus «Epherre».
Johañe Epherre (Altzai, 1931ko uztailaren 31 – Oloroe-Donamaria, 2004ko apirilaren 5a) zuberotar euskaltzale eta elizgizona izan zen.

## Bizitza

Altzaiko Eiheraberrian sortua, Altzürüküko Epherretarren (Gilen Epherre barne) familia urruna zen.
Batxiler ikasketak Mauleko Saint-François ikastetxe katolikoan. 1955ean apaiztu zen eta irakasle sartu zen Naiko seminario txikian (Bearno, Okzitania).
Bikario ibili zen Kanbon (1958) eta Atharratzen (1959); erretore Eskiulan (1974) eta Atharratzen (1980).

## Lanak

Gizon apala, euskararen aldeko bere ekimenak ugariak izan ziren.
* Gramatika ikasgaiak ematen zituen berak egindako koaderno batzuen bidez, batez ere aditzazkoak zirenak.
* Hiztegigintzan ere aritu zen.
* Sü Azia elkartearen sorreran esku hartu zuen. Horri esker bi luburuxka argitaratu ziren: Kadet Otsibarren Lehenago Gamere eta Jean-Baptiste Borthiriren koplek osatutakoa.
* Berak ere koplak idatzi zituen. Davantek bere erreferentziazko antologian Aita Lhande-n oroitzapenetan izenekoa hautatu zuen; Euskaltzaindiak 1977ko uztailaren 10ean Zalgizen Pierre Lhanderi egindako omenaldirako idatzitakoak ziren. Gure Herria aldizkariko 1976ko 5. alean agertu zen.

## Iturriak

* Jean-Louis Davant: Zuberoako literaturaz. Antologia laburra, Euskaltzaindia, Bilbo, 2008; 133-135.or.

## Erreferentziak

* ↑ Epherre da forma arautua (Euskaltzaindia). Eppherre idazten du euskaraz Davantek
* ↑ Jean Eppherre, avis de décès
* ↑ Bertsoak, alegia.

## Ikus, gainera

* Gilen Epherre

## Kanpo estekak

* Iturrietan aipatutako lehen liburua pdf.n.
* Egiategi-z geroztiko ziberotar idazleak artikulua, Davantek egina, Maule, 1981eko uztailaren 27an; ikus 6.or.
* Datuak: Q12260460
# Johillerita

Johillerita fosfato motako minerala da eta alluaudita taldearen kidea da.

## Ezaugarriak

Johillerita fosfato mineralaren formula kimikoa hau da: ${\ce {Na(Mg,Zn)3Cu(AsO4)3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Johillerite: Mineral information, data and localities.» www.mindat.org (Noiz kontsultatua: 12-05-2019).
# John

John hauetako bat izan daiteke:
* John Herschel, matematikari, astronomo eta kimikari ingelesa
* John Cornforth, Britainia Handian bizi zen kimikari australiarra
* John O'Keefe (1939), estatubatuar-britainiar psikologo eta neurozientzialaria
* John E. Sulston (1942–2018), Ingalaterrako biologoa
* John Carew Eccles (1903–1997), australiar neurologoa
* John Polanyi (1929), kanadar kimikaria
* John L. Hall (1934), estatubatuar fisikaria
* John B. Fenn (1917–2010), estatubatuar kimikari eta unibertsitate-irakaslea
* John Howard Northrop (1891–1987), Estatu Batuetako biokimikaria
* John Hicks (1904–1989), britainiar ekonomialaria
* John Williams (1932), musikagilea eta orkestra zuzendaria
* John Forbes Nash, Jr. (1928–2015), matematikari estatubatuarra
Hauez gain,
# John-John Dohmen

John-John Dominique Dohmen,, (Anderlecht, Belgika, 1988ko urtarrilaren 24a), belar-hockeyan lehiatzen den kirolari belgikarra da.
Bi Udako Olinpiar Jokotan dominak eskuratu zituen; Rio 2016an (Rio de Janeiro), zilarrezkoa eskuratu zuen, eta, Tokio 2020an (Tokio), berriz, urrezkoa, bietan belar-hockeyan eta Belgikako taldearekin, azkena Australia eta Indiaren aurretik.
Taldea, honako hauek osatzen zuten: Gauthier Boccard, Tom Boon, Thomas Briels, Cédric Charlier, Félix Denayer, Nicolas De Kerpel, Arthur De Sloover, Sébastien Dockier, John-John Dohmen, Simon Gougnard, Alexander Hendrickx, Antoine Kina, Loïck Luypaert, Augustin Meurmans, Victor Wegnez, Vincent Vanasch, Florent Van Aubel eta Arthur Van Doren-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Gizonezkoa. |
| 2020 | Tokio Japonia | 01 ! | Gizonezkoa. |

## Erreferentziak

* ↑ «John-John Dohmen» olympedia.org (Ingelesez)
* ↑ «John-John Dohmen» FIH (Ingelesez)

## Kanpo estekak

* Datuak: Q1887730
* Multimedia: John-John Dohmen / Q1887730
# Johañe Luro

Johañe Luro (Zuberoa, 1984ko apirilaren 30a) zuberotar errugbilaria da, orpokatzaile moduan aritzen dena.

## Ibilbidea

* 2004-2009 : Section paloise
* 2009- : Sport Athlétique Mauléonais
* Datuak: Q3180823
# Jose Luis Munarritz

Jose Luis Munarritz Iraizotz (Lizarra, 1762ko abuztuaren 26a - Madril, 1830eko uztailaren 18a) nafar idazle, itzultzaile eta kritikaria izan zen.

## Biografia

22 urte eman zituen Salamancako Unibertsitatean, eta errektore izatera heldu zen. 1796an Madrila joan zen eta Filipinetako Konpainian hasi zen lanean non zuzendaria ere bazen. Iberiar Penintsulako Gerran Galiziara alde egin zuen eta 1813an Madrilera itzuli zen. Hainbat bertso argitaratu zituen baina Hugh Blair eskoziarraren lana itzultzeagatik ezaguna izan zen.
Hirurteko Liberalean, Sociedad Patriótica de Pamplonan sartu eta Nafarroako diputatu izan zen 1822 eta 1823 artean.

## Erreferentziak

* ↑ Auñamendi Eusko Entziklopedia. Jose Luis de Munarriz. .
* ↑ Diccionario Biográfico del Trienio Liberal. Madril: El Museo Universal, 456 or..
* Datuak: Q6292807
* Multimedia: José Luis Munárriz / Q6292807
# Jose Luis Orbegozo

Jose Luis Orbegozo Balzola (Donostia, Gipuzkoa, 1929ko irailaren 2a – 2010eko urtarrilaren 17a) euskal enpresaburu bat izan zen. 1967 eta 1983 bitartean Errealako presidentea izan zen, hots, talde txuri-urdinaren urrezko aroaren presidentea izan zen.
Bere agintepean Errealak bere historia osoko urterik loriotsuenak bizi izan zituen: bi Liga Txapelketa irabazi (1980-1981 eta 1981-1982), Ligako Txapeldunordetza bat (1979-1980) eta Superkopa bat (1982) bereganatu zituelarik.

## Bizitza

Txikitatik Realeko bazkide,1966an zuzendaritzan sartu zen diruzain Antonio Vega de Seoaneren agintaldian. 1967an, Lehen Mailara igo ondoren, presidente izendatu zuten arte.
Bere agindupean, Reala lehen mailan finkatu zen, lehen aldiz Europako lehiaketetarako sailkatu zen eta bere urterik loriatsuenak Ligako bi titulu eta Superkopa batekin bizi izan zituen.
Harrobiaren aldeko apustuaren defendatzaile sendoa izan zen, eta, presidente zela, Reala Gipuzkoako lurralde osora zabaldu zen.
1983an Iñaki Alkizak ordezkatu zuen Lehendakaritzan, eta Donostiako klubaren urrezko domina jaso zuen.
Gipuzkoako hiriburuan hil zen, 80 urte zituela, garuneko infartu baten ondorioz, Real Sociedadeko partida bat ikusten zuen bitartean. Haren hileta Donostiako Artzain Onaren katedralean izan zen, eta bertara joan ziren 2009-2010 denboraldiko eskuadra txuriurdin guztiak, baita erakundeko azken presidente eta buruzagiak ere, baita garai guztietako jokalari mitikoak ere, hala nola Gorriz, Periko Alonso o López Ufarte.
Zubietako instalazioen eremu nagusiak (Z-1), Reala biltzen duenak, José Luis Orbegozo izena hartu du 2010az geroztik, presidente honen omenez. Eremu hau 1980an inauguratu zuen Orbegozok, eta Realaren estadio berria eraiki nahi izan zuen Zubietan. Proiektuak diru-laguntza bat jasotzen zuen 1982ko Munduko Futbol Txapelketarako egoitza gisa eremu berria erabiltzeagatik, baina hori ez zen gertatu Udalaren oposizioagatik. Donostia Munduko Futbol Txapelketarako egoitza izateari utzi ondoren, proiektua gelditu egin zen, eta eremu hori, obrak hasita zeudenez, entrenamendu-eremu eta Realaren kirol-hiri bihurtu zen.

## Erreferentziak

* ↑ Gaur egingo dituzte Jose Luis Orbegozo Realeko presidente ohiaren hiletak. 2010eko urtarrilaren 18.a Berria egunkaria
* ↑ «Emotiva despedida txuri urdin a José Luis Orbegozo en el Buen Pastor - Real Sociedad de Fútbol, S.A.D.» real-sociedad.diariovasco.com (Noiz kontsultatua: 2021-03-21).

## Kanpo estekak

* Jose Luis Orbegozori buruzko bideoa ikusgai. Youtube.com (Gaztelaniaz)
* Datuak: Q11685931
# Jose Luis Padron

Jose Luis Padron Plazaola (Legazpi, Gipuzkoa, 1970eko apirilaren 20a) euskal poeta da.

## Biografia

Ebanista baten semea, Urretxura joan zen bizitzera bere familiarekin batera eta, hor, batxilergoa ikasteaz gain, Hits&Fits kultur taldea sortu zuen. Gaur egun, Zarautzen bizi da. Euskaraz, gazteleraz eta galegoz aritzen da poesia idazten, eta baditu hainbat sariren babesean argitaratutako olerki-sortak. 1999an Kritika Saria jaso zuen, Ibaia euri-erasotan bezala poema liburuagatik.
Bereak dira, Ilargirik gabeko kalea (1987, Urruzuno saria), Antioju biribilduen kristaletatik zehar (1991, Pasaia Hiria saria), Egunez egun jendetzaren kiratsa (1993), Itzal izotzezkoan bildurik (1996ko Imajina Ezazu Euskadi saria), Txori erratuen bilera (Erein, 1998), Ibaia euri-erasoetan bezala (Felipe Arrese Beitia saria, 1999), Hitz-erraietan (2001), Bihotzak planto (2001) eta Zure bila itsasoa bidaliko dut (2002) poema-liburuak. Euskal Filologia ikasi zuen Gasteizen, eta Eusko Ikaskuntzan Espezialista Diplomatua da.
Euskal Herriko Unibertsitateak babesten duen “Gaur Egungo Euskal Poesia” bilduman itzultzaile eta koeditore izan da. Literatura-kritika lanak egin ditu urtetan komunikabide ezberdinetan, baita ETBko “Sautrela” telebista saiorako ere. Artikulugile ibili da “Argia” astekarian, eta hala dabil Urola Garaiko “Aisia” aldikarian edota “Pérgola” Bilboko udal-hilabetekarian orain ere.
Gari, Gontzal Mendibil, Jexusmai Lopetegi edota Jabier Muguruza bezalako kantariek bere hainbat poema musikatu dituzte. Itzulpengintzan ari da azken urteetan, eta poesia-jardunaldiak koordinatzen Koldo Mitxelena Kulturunean.
“Lizardiren Baratza” irratsaio zuzendu eta aurkezten du Euskadi Irratian.
Euskarara itzuli du, Pello Zabaletarekin batera, Jorge Oteizaren poesia lan osoa.

## Poesia

* Zure bila itsasoa bidaliko dut (2002, Bermingham)
* Bihotzak planto (2001, Olerti Etxea)
* Hitz-erraietan (2001, Urretxuko Udala)
* Ibaia euri-erasoetan (1999, BBV)
* Txori erratuen bilera (1998, Erein)
* Itzal izotzezkoan bildurik (1995, Central Hispano)
* Egunez egun jendetzaren kiratsa (1993, Lasarte-Oriako Udala)
* Ilargirik gabeko kalea (1987, Eusko Jaurlaritza)
* Antioju biribilduen kristaletatik zehar (1991, Pasaiako Udala)

### Itzulpenak

* Pablo Nerudaren Amodiozko hogei poema eta kanta bat bakar-mindua, 2004.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Gipuzkoako idazleen zerrenda

## Kanpo estekak

* «Jose Luis Padron», Literaturaren Zubitegia.
* Lizardiren Baratza
* Datuak: Q12260666
# Jose Luis Olaetxea Albistur

Jose Luis Olaetxea Albistur (Lesaka, Nafarroa Garaia, 1932ko martxoaren 10a - Lleida, Katalunia, 2021eko urtarrilaren 25a) apaiz, organista eta musikaria izan zen.
Ogibidez medikua zen Diego Olaetxea eta Maria Luisa Albisturren semea, jaio eta hurrengo egunean bataiatu zuten herriko San Martin parrokian. Gazterik Iruñeko Seminarioan sartu zen eta bertan egin zituen ikasketak 1943 eta 1955 artean, urte hartako ekainaren 26an Enrique Delgado Gómez gotzainaren eskutik apaizgoa jaso zuen arte.
1955 eta 1959 artean Etxalarreko parrokiako apaiz lagunkide eta organista moduan aritu zen azken urte hartan Alemaniara bidali zutelarik musika ikasketak egitera. 1962an, ikasketak amaitu ondoren, Tafallako parrokiako organista izendatu zuten eta bertan egon zen urtebetez 1963ra arte.
Musikari eta organista trebea izanik, 1963an oposaketa bidez Lleidako Katedraleko kapera-maisu postua lortu zuen honek zekarren kalonje postuarekin batera. Orduezkeroztik eta 2002.urtean erretiroa hartu zuen arte konposizioan eta moldaketan aritu zen, nagusiki musika korala eta organoarentzako musika landu zituelarik. Kataluniako musika herrikoia bildu, moldatu eta euskara itzuli zuen maiz, bai eta olerkari mistikoen lanei musika jarri ere, kulturako musika idaztearekin batera.
Erretiroa hartu zuenetik katedraleko organo-jole moduan aritu zen.
Rafael Olaetxea Albistur, josulagun eta historialariaren anaia zen, bai eta Candido Albistur Iturria musikariaren senidea ere.

## Erreferentziak

* ↑ (Katalanez) Martín, Miguel Angel. (2021-01-26). «Ha mort mossèn José Luis Olaechea Albístur» www.bisbatlleida.org (Noiz kontsultatua: 2022-07-16).

## Kanpo estekak

* Datuak: Q115690813
# Jose Luis Mendoza

Jose Luis Mendoza Peña (Cárcar, 1954ko ekainaren 20a) Donostia eta Iruñeko OHOko Unibertsitate Eskolan Lehen Hezkuntzako irakasle gisa lizentziatu zen. Nafarroako Unibertsitatean Eliz Zientzietan lizentziatua da eta UNEDen Filologia Erromanikoan.
Euskara Kultur Elkargoaren sortzailea da eta 1998-2005 artean baita erakunde honetako lehendakaria ere. 2004ean Espainiako Senatuan Nafarroa Bai alderdiko senataria izan zen, ondoren Geroa Baiko sortzaileetako bat izan zen.
2015eko uztailaren 23an Geroa Bai alderdiak proposatuta Nafarroako Gobernuko Hezkuntza sailburua izendatua izan zen.